4. การประกอบธุรกิจของแต่ละสายผลิตภัณฑ์

1.  ลักษณะการให้บริการ

รายได้จากการให้บริการของกลุ่มบริษัท
มีความแตกต่างกันในส่วนของการดำเนินงานโดยมุ่งเน้นไปยังความต้องการของลูกค้าที่ใช้บริการ
โดยสามารถแบ่งออกเป็นกลุ่มธุรกิจหลัก ดังนี้

การให้บริการด้านสื่อประชาสัมพันธ์ครบวงจร

บริษัทมีความเชี่ยวชาญเฉพาะทางให้ด้านของการให้บริการด้านสื่อที่ครอบคลุมในทุกด้าน
ไม่ว่าจะเป็นการประชาสัมพันธ์สื่อด้านการตลาด สื่อเชิงสร้างสรรค์
สื่อการโฆษณาทุกรูปแบบและทุกช่องทาง เช่น ช่องทางโทรทัศน์ สื่อสิ่งพิมพ์ สื่อวิทยุ เป็นต้น
รวมถึงเป็นตัวแทนในการจัดหาช่องทางโฆษณาประชาสัมพันธ์ในรูปแบบต่างๆ
ตามความต้องการของลูกค้า

การให้บริการจัดงานตามโครงการประชาสัมพันธ์ต่างๆ

รายได้จากจัดงานโครงการต่างๆ เพื่อทำการประชาสัมพันธ์ ประกอบไปด้วย
การจัดกิจกรรมเพื่อส่งเสริมแผนงานประชาสัมพันธ์หรือส่งเสริมการตลาด เช่น
การจัดกิจกรรมเปิดตัวผลิตภัณฑ์ใหม่ กิจกรรมวันครบรอบในโอกาสพิเศษต่างๆ
กิจกรรมส่งเสริมการขาย การจัดงานโครงการในส่วนของหน่วยงานราชการและรัฐวิสาหกิจ เป็นต้น

การให้บริการที่ปรึกษาประชาสัมพันธ์

รายได้จากค่าบริการรายเดือนจากการให้บริการที่ปรึกษาประชาสัมพันธ์
รายได้ในส่วนนี้จะมีลักษณะเป็นสัญญาให้บริการที่ระบุขอบเขตของการให้บริการการเป็นที่ปรึกษาด้านการประชาสัมพันธ์
เพื่อกำหนดกลยุทธ์ด้านการประชาสัมพันธ์แก่บริษัทลูกค้า เพื่อให้บรรลุเป้าหมายที่ตั้งไว้
และมีระยะเวลาการให้บริการรวมทั้งค่าบริการรายเดือนที่ชัดเจน (Retainer Fee)
โดยบริษัทจะให้บริการให้คำปรึกษา และดำเนินงานตามแผนงานที่วางไว้ตามสัญญาให้บริการ
รายได้ส่วนนี้นับเป็นรายได้ค่าบริการที่คงที่

การให้บริการภายใต้สิทธิโครงการระยะยาวจากกทม.

รายได้จากการให้เช่าพื้นที่ป้ายโฆษณาบริเวณบริเวณศาลาที่พักผู้โดยสารรถประจำทาง
ในเขตกรุงเทพมหานครซึ่งบริษัทฯได้รับสิทธิในการใช้ประโยชน์จากทรัพย์สินดังกล่าว เป็นระยะเวลา
6 – 9 ปีแล้วแต่โครงการ
ในการนี้บริษัทมีหน้าที่ต้องรับผิดชอบในการบูรณะซ่อมแซมปรับปรุงป้ายโฆษณาและบริเวณศาลาที่บริษัทได้รับสิทธิมาด้วย

ลักษณะการให้บริการของบริษัทจะแตกต่างกันตามวัตถุประสงค์และความต้องการของลูกค้าซึ่งส่วนใหญ่เป็นบริษัทที่มีฐานะการเงินที่มั่นคง
มีลักษณะธุรกิจที่น่าสนใจและครอบคลุมหลายประเภทธุรกิจ
สำหรับการคิดค่าบริการบริษัทมีทั้งเรียกเก็บค่าบริการเป็นรายเดือนในรูปแบบสัญญาบริการที่มีระยะเวลาประมาณ
3-12 เดือน เพื่อให้การบริการเป็นไปอย่างต่อเนื่องและเกิดประสิทธิภาพสูงสุด
โดยในปีนี้บริษัทมุ่งเน้นรายได้ไปยังด้านการใช้สื่อโฆษณาประชาสัมพันธ์ ทั้งในส่วนของภาพและเสียง
เนื่องจากการประชาสัมพันธ์เป็นงานที่ต้องกระทำอย่างสม่ำเสมอและติดต่อกันระยะยาว
เพื่อให้การโฆษณานั้นเป็นที่รู้จักกันอย่างแผ่หลายและกระจายข่าวสารไปยังวงกว้างและรวดเร็ว

ตัวอย่างผลงานสำคัญของบริษัทของการให้บริการในช่วง 3 ปีหลัง ได้แก่

+------------------+---------------+-----------------------------------+
| ชื่อผลงาน / ชื่อบริษัท | ระ            | ลักษณะการให้บริการ                   |
|                  | ยะเวลาให้บริการ |                                   |
+==================+===============+===================================+
| บริษัท             | ตั้งแต่ปี 2548 –  | กิจกรรมประชาสัมพันธ์ท่าอากาศยานสุวรรณภูมิ |
| ท่าอากาศยานไทย    | 2554          | แล                                |
| จำกัด (มหาชน)     |               | ะงานที่ปรึกษาด้านแผนแม่บทการประชาสัมพันธ์ |
+------------------+---------------+-----------------------------------+
| มหาวิทยาลัยเทคโนโ  | ตั้งแต่ พ.ค. 53– | บริการที่ปรึกษาประชาสัมพันธ์โครง         |
| ลยีพระจอมเกล้าธนบุรี | ส.ค. 54ปัจจุบัน  | การสร้างขุมกำลังบุคลากรด้านอนุรักษ์พลังงาน |
+------------------+---------------+-----------------------------------+
| บริษัท เวิลด์แก๊ส     | ตั้งแต่ มิ.ย. 53  | การเป็นตัวแทนโฆษณา                  |
| (ประเทศไทย) จำกัด | – ธ.ค. 54     |                                   |
+------------------+---------------+-----------------------------------+
| สำนัก             | ตั้งแต่ ก.ย. 53  | จัดงานโครงการประกวดสุดยอดคนพันธ์อา    |
| ข่าวกรมประชาสัมพันธ์ | – ม.ค. 54     |                                   |
+------------------+---------------+-----------------------------------+
| บริษัท อสมท จำกัด   | ตั้งแต่ ส.ค. 53  | ดูแลด้าน                            |
| (มหาชน)          | – พ.ย. 53     | การประชาสัมพันธ์และโฆษณาสื่อในการจัดงาน |
|                  |               | Thailand Fashion Expo 2010        |
|                  | ตั้งแต่ ส.ค –    |                                   |
|                  | ธ.ค. 55       | ผลิตรายการเ                        |
|                  |               | พื่อออกอากาศทางสถานีโทรทัศน์ผ่านดาวเทียม |
|                  | ตั้งแต่ ก.ค –    |                                   |
|                  | ธ.ค. 55       | เผยแพร่สปอตรายการ “ห้องทดลองหมายเลข |
|                  |               | 9”                                |
+------------------+---------------+-----------------------------------+
| การทาง           | ตั้งแต่ม.ค.      | สื่อโ                               |
| พิเศษแห่งประเทศไทย | 54-ธ.ค. 56    | ฆษณาบนป้ายทางด่วนพิเศษ(ป้ายBillboard) |
+------------------+---------------+-----------------------------------+
| สำนักงานคณ        | ตั้งแต่ พ.ค.     | โครงการ ศึกษา วิเคราะห์              |
| ะกรรมการอาชีวศึกษา | 54-ส.ค. 54    | เสริม                              |
|                  |               | สร้างความรู้และยกระดับมาตรฐานทักษะด้านค |
|                  |               | วามมั่นคงปลอดภัยระบบเครือข่ายคอมพิวเตอร์ |
+------------------+---------------+-----------------------------------+
| บริษัท บางกอก      | ตั้งแต่ 21-25    | จัดกิจกรรมโครงการ "                 |
| โชว์เคส จำกัด      | มิ.ย. 55       | มหกรรมธงฟ้าไทยช่วยไทย ครั้งที่ 2        |
+------------------+---------------+-----------------------------------+
| ป้ายโฆษณา         | ตั้งแต่ ธ.ค. 55  | ให้สิทธิเอกชนดูแลรักษาและติดตั้งป้ายโฆษณา  |
| บริเวณ            | – พ.ย. 64     | บริเวณศาลาที่พักรถโดยสาร ประจำทาง กลุ่ม |
| ศาลาที่พักรถโดยสารฯ |               | A, C และ 691                      |
| กรุงเทพมหานคร     |               |                                   |
+------------------+---------------+-----------------------------------+

ตัวอย่างผลงานสำคัญของบริษัทย่อยของการให้บริการในช่วง 3 ปีหลัง ได้แก่

+------------------+-----------------+--------------------------------+
| ชื่อผลงาน / ชื่อบริษัท | ระยะเวลาให้บริการ | ลักษณะการให้บริการ                |
+==================+=================+================================+
| บริษัท ไทยแอร์เอเชีย | ตั้งแต่ ม.ค.55     | สื่อโฆษณาประเภทรถเข็น(Trolley)    |
| จำกัด             | -ธ.ค. 55        | ในสุวรรณภูมิ                      |
|                  |                 |                                |
|                  | ตั้งแต่ มี.ค. 55 -  | สื่อโฆษณาในแอร์พอร์ตลิ้งก์(Airport    |
|                  | ก.พ. 56         | Rail Link)                     |
|                  |                 |                                |
|                  |                 | สื่อโฆษณาประเภทวิทยุ “Radio        |
|                  |                 | Thailand Word Service”         |
+------------------+-----------------+--------------------------------+
| โรงงานยาสูบ       | ตั้งแต่ ก.ค.       | สื่อโฆษณาประชาสัมพันธ์โครงการ       |
| กระทรวงการคลัง    | 55-ต.ค. 55      | บริเวณพื้นที่ (Airport Link)        |
+------------------+-----------------+--------------------------------+
| บริษัท อินเทลิเจนท์   | ตั้งแต่ ม.ค. -     | ให้บริการเผยแพร่สื่อโฆษณาบนป้าย Beam |
| แอนด์ โนว์เลดจ์ฯ    | ธ.ค. 55         | Light Box ใน Arrival Hall      |
|                  |                 | ที่สนามบินสุวรรณภูมิ,                |
|                  |                 | ป้ายโฆษณาขนาดเล็ก (MUPI)         |
|                  |                 | ริมถนนเทศบาลเมืองเชียงใหม่         |
|                  |                 | และสื่อโฆษณาบนรถ                 |
|                  |                 | เข็นกระเป๋าผู้โดยสารที่สนามบินสุวรรณภูมิ |
+------------------+-----------------+--------------------------------+
| สำนักงานคณะกรรม   | ตั้งแต่ ก.ค. -     | ให้บริการเผยแพร่สื่อโฆษณาบนป้าย Beam |
| การส่งเสริมการลงทุน | ธ.ค. 55         | Light Box ใน Arrival Hall      |
|                  |                 | ที่สนามบินสุวรรณภูมิ                 |
+------------------+-----------------+--------------------------------+
| บริษัท K K N       | ตั้งแต่ ก.ค.55 -   | ให้บริก                          |
| Communication    | ธ.ค. 55         | ารเผยแพร่สื่อโฆษณาป้ายโฆษณาขนาดเล็ก |
| จำกัด             |                 | (MUPI) ริมถนนเทศบาลเมืองพัทยา     |
+------------------+-----------------+--------------------------------+
| บริษัท ปตท. จำกัด   | ตั้งแต่ ม.ค.55 -   | ให้บริการเผยแพร่สื่อโฆษณาบนจอ LCD   |
| (มหาชน)          | ธ.ค. 55         | บริเวณสายพานลำเลียงกระเป๋า        |
|                  |                 | ที่สนามบินสุวรรณภูมิ                 |
+------------------+-----------------+--------------------------------+
| บริษัท มีไอเดีย แอนด์ | ตั้งแต่ เม.ย. -    | ใ                              |
| ครีเอทีฟ จำกัด      | ก.ย. 55         | ห้บริการพื้นที่สำหรับกิจกรรมประชาสัมพันธ์ |
|                  |                 | / แสดงสินค้าที่สนามบินสุวรรณภูมิ       |
+------------------+-----------------+--------------------------------+
| ก                | ตั้งแต่ ต.ค.55 -   | ให                             |
| รมการค้าต่างประเทศ | ธ.ค. 55         | ้บริการเผยแพร่สื่อโฆษณาผ่านรายการวิทยุ |
| กระทรวงพาณิชย์     |                 | และรายการโทรทัศน์                |
+------------------+-----------------+--------------------------------+

1.  การตลาดและภาวะการแข่งขัน

    1.  การตลาดและกลยุทธ์การแข่งขัน

1.  บริษัทฯ มีการขยายช่องทางในการประชาสัมพันธ์เพิ่มมากขึ้น
    เพื่อเป็นการเพิ่มทางเลือกให้กับลูกค้าในหลายลักษณะงานในการใช้สื่อเป็นการประชาสัมพันธ์
    รวมถึงการจัดหาแหล่งสถานที่ที่ใช้ในการประชาสัมพันธ์ เช่น ป้ายโฆษณาบนทางสัญจร
    ป้ายโฆษณาในสนามบินสุวรรณภูมิ สื่อโฆษณาตามบริษัทแหล่งสัญจรของธุรกิจ
    ซึ่งจะสามารถให้สื่อเข้าถึงกลุ่มเป้าหมายได้อย่างรวดเร็วตามความต้องการของลูกค้า

2.  บริษัทยังมีกลยุทธ์ที่จะขยายฐานลูกค้าเพิ่มขึ้น
    โดยขยายการให้บริการไปยังกลุ่มลูกค้าที่เป็นหน่วยงานราชการ รัฐวิสาหกิจ
    และวิสาหกิจขนาดใหญ่ เนื่องจากหน่วยงานดังกล่าวให้ความสำคัญกับการประชาสัมพันธ์มากขึ้น
    ซึ่งเป็นผลจากการที่รัฐบาลมีนโยบายในการสร้างภาพลักษณ์ขององค์กรและประชาสัมพันธ์โครงการต่อเนื่องต่างๆ
    ของรัฐบาล รวมถึงการให้ความสำคัญต่อความรับผิดชอบต่อสังคม
    ทำให้มีการจัดสรรงบประมาณเพื่อใช้ในการประชาสัมพันธ์มากขึ้นตามไปด้วย
    จึงถือเป็นโอกาสในการขยายฐานลูกค้าและขยายขอบข่ายการให้บริการที่กว้างขึ้น

3.  บริษัทฯ ได้มีการพัฒนาธุรกิจโดยมุ่งเน้นให้มีการวางแผนการขายในระยะยาว
    โดยจัดหาช่องทางการลงสื่อโฆษณาที่เป็นจุดศูนย์กลางเพื่อให้เป็นที่สนใจของลูกค้าโดยให้กำหนดระยะเวลาในการดำเนินงานที่มีระยะเวลาที่ยาวขึ้นซึ่งโดยจากปีก่อนๆ
    มีช่วงระยะสัญญาเพียง 3-6 เดือน

    1.  ลักษณะลูกค้าและกลุ่มลูกค้าเป้าหมาย

บริษัทมีการจัดกลุ่มลูกค้าและลูกค้าเป้าหมายออกเป็น 3 ประเภท ได้แก่

1.  หน่วยงานราชการและรัฐวิสาหกิจ

ถือเป็นกลุ่มลูกค้าที่มีศักยภาพในการเติบโต
เนื่องจากรัฐบาลหันมาให้ความสำคัญและส่งเสริมให้มีการประชาสัมพันธ์เพิ่มมากขึ้น
เพื่อสร้างภาพลักษณ์ที่ดีให้แก่หน่วยงาน รวมถึงการจัดหาโครงการต่างๆ
เพื่อขอความร่วมมือและสนับสนุนจากประชาชน โดยในปี 2555
บริษัทได้รับโครงการในการจัดงานให้กับทางหน่วยงานของภาครัฐ เช่น โครงการจัดงานธงฟ้า
โครงการ Street Soccer และ Bangkok showcase เป็นต้น
ซึ่งถือเป็นงานที่ผู้คนให้ความสนใจเป็นจำนวนมาก

2.  บริษัทเอกชน

กลุ่มลูกค้าของบริษัทส่วนใหญ่เป็นบริษัทเอกชน
เนื่องจากบริษัทมีการให้บริการด้านสื่อโฆษณาที่หลากหลาย จึงทำให้บริษัทเอกชนหลายแห่ง
สนใจในช่องทางของสื่อที่บริษัทได้มีการนำเสนอ ประกอบกับบริษัทเอกชนที่มีขนาดใหญ่
มักมีความต้องการที่จะทำการโฆษณาประชาสัมพันธ์ในตัวของสินค้าของบริษัท
รวมถึงการประชาสัมพันธ์ชื่อเสียงของบริษัท เพื่อให้เป็นที่รู้จักกันอย่างแพร่หลาย
จึงเป็นกลุ่มลูกค้าที่มีการใช้บริการมากกว่า กลุ่มลูกค้าเอกชนของบริษัท
ประกอบด้วยลูกค้าในหลากหลายธุรกิจ ไม่ว่าจะเป็นธุรกิจสื่อสารและโทรคมนาคม ธุรกิจการบิน
ธุรกิจสินค้าอุปโภคและบริโภค เป็นต้น

3.  บริษัทตัวแทนโฆษณา

ถือเป็นกลุ่มลูกค้าเป้าหมายใหม่ของบริษัท
เนื่องจากบริษัทได้รับสิทธิโครงการระยะยาวจากกรุงเทพมหานคร
จากการใช้ประโยชน์ป้ายโฆษณาบริเวณศาลาในบริเวณศาลาที่พักผู้โดยสารในเขตต่างๆ
ของกรุงเทพมหานครเป็นระยะเวลา 6-9 ปี
จึงทำให้บริษัทสามารถเสนอขายเนื้อที่โฆษณาในทำเลที่หลากหลายในกรุงเทพมหานครให้แก่บริษัทตัวแทนโฆษณา
และทำให้บริษัทตัวแทนโฆษณาสามารถเลือกทำเลต่างๆที่เหมาะสมต่อความต้องการของลูกค้าของตน
บริษัทตัวแทนโฆษณาจึงเป็นกลุ่มลูกค้ากลุ่มใหม่ที่จะเข้ามามีอิทธิพลต่อบริษัทมากยิ่งขึ้น

1.  ช่องทางการจัดจำหน่าย

บริษัทมีช่องทางการจัดจำหน่าย สามารถแบ่งได้เป็น 3 ลักษณะ ได้แก่

1.  กลุ่มลูกค้าที่เคยใช้บริการของบริษัทกลับมาใช้บริการของบริษัท

จากการที่บริษัทมีการขยายช่องทางในการจัดหารายได้
โดยมีการเน้นธุรกิจในการใช้สื่อโฆษณาเป็นการประชาสัมพันธ์ให้กับกลุ่มลูกค้า
และเป็นที่นิยมกันอย่างมาก เนื่องจากการเข้าถึงกลุ่มเป้าหมายได้รวดเร็ว
เหมาะในการทำสื่อประชาสัมพันธ์ของตัวสินค้าและตรายีห้อของบริษัทเพื่อให้เป็นที่รู้จักกันอย่างกว้างขวาง
ส่งผลให้ลูกค้าที่เคยใช้บริการกลับมาใช้อีกโดยเป็นในรูปแบบของการต่อสัญญาเพิ่มขึ้น

2.  กลุ่มลูกค้าที่ได้รับการแนะนำจากลูกค้าเก่าและพันธมิตรทางการค้า
    และกลุ่มลูกค้าที่ติดต่อบริษัทโดยตรง

นอกจากลูกค้าที่เคยใช้บริการของบริษัทจะกลับมาใช้บริการแล้ว ลูกค้ายังมีการแนะนำบุคคลอื่นๆ
ซึ่งมีความต้องการในการใช้สื่อประชาสัมพันธ์เพื่อให้ได้ผลที่รวดเร็ว รวมถึงการที่พันธมิตรทางการค้า
นอกจากนี้
ยังมีบริษัทลูกค้าที่มีความต้องการใช้บริการที่ปรึกษาด้านการประชาสัมพันธ์เป็นผู้ติดต่อบริษัทโดยตรง

3.  กลุ่มลูกค้าตัวแทนโฆษณา

บริษัทจะมีลูกค้ากลุ่มใหม่ได้กลุ่มลูกค้าเอเจนซี่ จากการที่บริษัทได้รับสิทธิโครงการระยะยาว จากกทม
ซึ่งบริษัทจะนำเสนองานต่อกลุ่มลูกค้าตัวแทนโฆษณา
และลูกค้าเหล่านี้จะนำเสนองานต่อลูกค้าอีกครั้งหนึ่ง
ซึ่งถือเป็นทางเลือกใหม่เพื่อขยายช่องทางในการหากลุ่มลูกค้าใหม่ๆ เพื่อขยายฐานธุรกิจของบริษัท

1.  ภาวะอุตสาหกรรมและภาวะการแข่งขัน

ภาวะการแข่งขัน

ปัจจุบันพฤติกรรมของผู้บริโภคที่หันมาให้ความสำคัญกับภาพลักษณ์ขององค์กรและตราสินค้ามากขึ้น
จึงทำให้หลายบริษัทหันมาอาศัยช่องทางการประชาสัมพันธ์ผ่านสื่อต่างๆ
เพื่อนำเสนอภาพลักษณ์ที่ดีของบริษัทต่อสาธารณชน
เพราะการประชาสัมพันธ์มีค่าใช้จ่ายไม่สูงมากนักและสามารถเข้าถึงกลุ่มเป้าหมายได้อย่างมีประสิทธิภาพ
ทำให้การประชาสัมพันธ์ได้รับความนิยมมากขึ้น
ผู้ประกอบการหลายรายจึงเข้ามาให้บริการที่ปรึกษางานประชาสัมพันธ์
ไม่ว่าจะเป็นบริษัทของคนไทยและบริษัทต่างประเทศ
ซึ่งเป็นบริษัทที่ทำธุรกิจด้านประชาสัมพันธ์โดยตรงและบริษัทที่ทำธุรกิจโฆษณาและประชาสัมพันธ์
ทำให้เกิดการแข่งขันกันมากขึ้น

ศักยภาพการแข่งขันของบริษัท

บริษัท ทรีซิกตี้ไฟว์ จำกัด (มหาชน)
ดำเนินธุรกิจในด้านของการประชาสัมพันธ์ให้กับบริษัทลูกค้าทั้งกลุ่มของหน่วยงานราชการและรัฐวิสาหกิจ
รวมถึงบริษัทเอกชนหลายแห่ง
ที่พึ่งพอใจในการให้บริการโดยส่วนใหญ่จะทำการต่อสัญญากับบริษัทเพิ่มมากขึ้น
รวมถึงการรับช่องทางของการใช้สื่อเป็นการโฆษณาประชาสัมพันธ์ที่ทางบริษัทจัดหาให้เพิ่มเติมจากที่มี
โดยจะมุ้งเน้นไปยังจุดศูนย์กลางของการสัญจร ซึ่งเป็นที่ผู้คนสามารถรับสื่อนั้นได้อย่างชัดเจน
และมีความรวดเร็ว เข้าใจได้ง่าย
รวมถึงการได้รับการไว้วางใจจากหน่วยงานราชการและรัฐวิสาหกิจที่จะมอบหมายงานให้ดำเนินงานในการจัดงานของโครงการที่ทางภาครัฐอย่างต่อเนื่อง

คุณค่าที่สำคัญที่สุดซึ่งลูกค้าให้ความสำคัญในการเลือกใช้บริการ คือ บุคลากรที่มีคุณภาพ มีประสบการณ์
เป็นที่รู้จักยอมรับและเชื่อถือในทุกวงการ เป็นค่านิยม (Goodwill) ที่มีมูลค่าสูง
ได้รับความเชื่อถือและประเมินค่า ทำให้บริษัทสามารถประกอบธุรกิจให้เจริญเติบโตอย่างต่อเนื่อง

3.  งานที่ยังไม่ได้ส่งมอบ

 ณ วันที่ 31ธันวาคม 2555 บริษัทไม่มีงานที่ยังไม่ส่งมอบ